To mænd vaskede blod af deres bil sent tirsdag aften på en Shell-station i Haverslev.

Politiet mistænker de to mænd for at have slagtet får i deres hvide kassebil. Ved vaskehallen fandt de nemlig blodspor og kødrester, der stammer fra får. De to mænd med mellemøstligt udseende blev set vaske blod af bilen. Den ene mand havde desuden også blod på sine strømper og bukser. Senere i dag skal politiet se en overvågningsvideo fra stedet, der muligivs kan opklare, hvad der er foregået klokken 23 tirsdag aften.